KOMISSION ASETUS (EY) N:o 1107/2004,
annettu 11 päivänä kesäkuuta 2004,
asetuksen (EY) N:o 708/98 muuttamisesta markkinointivuoden 2003/2004 kolmannen interventioerän enimmäismäärien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1) ja erityisesti sen 8 artiklan b kohdan,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (2) ja erityisesti sen 32 artiklan 2 ja 3 kohdan,
sekä katsoo seuraavaa:
1)
Edellytykset, jotka koskevat interventioelimen suorittamaa paddy- eli raakariisin haltuunottoa, vahvistetaan interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta 30 päivänä maaliskuuta 1998 annetussa komission asetuksessa (EY) N:o 708/98 (3).
2)
Asetuksessa (EY) N:o 1785/2003 rajoitetaan 100 000 tonniin määrä, jonka interventioelimet voivat ostaa 1 päivän huhtikuuta 2004 ja 31 päivän heinäkuuta 2004 välisenä ajanjaksona. Kyseistä määrää voidaan muuttaa markkinoiden tilannetta kuvaavan taseen perusteella.
3)
Useissa jäsenvaltioissa interventioon tarjotut määrät näyttävät olevan huomattavasti suuremmat kuin asetuksen (EY) N:o 708/98 liitteessä IV esitetyt määrät. Kyseisiä määriä olisi edellä mainitun markkinoiden tilannetta kuvaavan taseen perusteella korotettava 45 000 tonnilla, ja markkinointivuoden 2003/2004 kolmannen erän enimmäismääriä olisi muutettava.
4)
Sen vuoksi on syytä muuttaa asetus (EY) N:o 708/98.
5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 708/98 liitteessä IV olevaan sarakkeeseen ”Erä nro 3” merkitty luku ”0” luvulla ”45 000”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä kesäkuuta 2004.